امریکا قوشمه ایالتلری تشقی ایش لر وزیری انتونی بلینکن, "اورتاق اولویت لر توغریسیده متفقی میز بولگن تورکیه بیلن همکارلیک نینگ دوام ایتتیریلیشی کتته اهمیت گه ایگه" دییه قید ایتدی.
بلینکن, تورکیه جمهوریتی تشقی ایش لر وزیری مولود چاووش اوغلی بیلن بولیب اوتگن تلفنی صحبتی آرتیدن تویتر آرقه لی بیانات بیردی.
بلینکن بیاناتیده, "بوگون مولود چاووش اوغلی بیلن اوز وقتیده صحبت قیلیش امکانیتی گه ایگه بولدیم.  اورتاق اولویت لر دایره سیده ناتو متفقی میز بولگن تورکیه بیلن همکارلیک نینگ دوام ایتتیریلیشی کتته اهمیت گه ایگه.  عینی دمده یونان بیلن مثبت مذاکره لر نی قوللب قوتلیاتگن لیگی میز نی بیلدیردیم" دییه قید ایتدی.
بوندن تشقری, امریکا قوشمه ایالتلری تشقی ایش لر وزیرلیگی سوزچیسی نید پرایس هم اوشبو صحبت توغریسیده یازمه بیانات بیردی.
پرایس بیاناتیده, "بلینکن بیلن تشقی ایش لر وزیری چاووش اوغلی, سوریه و افغانستان ده گی اورتاق منفعت لری میز داخل امریکا قوشمه ایالتلری و تورکیه اورته سیده گی همکارلیک نینگ اهمیتی توغریسیده صحبت قیلدی" دییه قید ایتدی.
پرایس, بلینکن نینگ, ناتو متفق لری بولگن تورکیه بیلن یونان اورته سیده گی مذاکره لر نینگ امریکا قوشمه ایالتلری تامانیدن قوللب قوتله نیاتگن لیگی نی بیلدیرگن لیگی نی معلوم قیلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
